Diari Oficial de la Generalitat Valenciana


Sumari del DOGV 7550, del 17-06-2015 (2015/5703)

ACORD de 20 de març de 2015, del Consell, pel qual s'autoritzen transferències de crèdit entre seccions.
--------------------------------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5703


Data del document
:   20-03-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 20 de març de 2015, del Consell, pel qual s'autoritzen transferències de crèdit entre seccions. [2015/5703]  
  
El Consell, en la reunió del dia 20 de març de 2015, va adoptar l'acord següent:  
Per mitjà del Decret Llei 1/2009, de 20 de febrer, del Consell, es va constituir i es va dotar, entre altres, el Pla Especial de Suport a la Inversió Productiva en Municipis de la Comunitat Valenciana.  
L'article 117 de la Llei 9/2011, de 26 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat, establix que «excepcionalment, aquells projectes aprovats en el marc del Pla Especial de Suport a la Inversió Productiva en Municipis de la Comunitat Valenciana que per causes sobrevingudes després de la seua aprovació no puguen executar-se, podran ser substituïts per un altre o altres projectes, l'import total dels quals siga igual a aquell que no va poder executar-se. Amb este fi, els ajuntaments hauran de presentar, en un termini que finalitzarà el 31 de gener de 2012, un informe raonat i justificatiu de les causes sobrevingudes que impedixen l'execució del projecte».  
Tenint en compte que l'article 162.2 de la Llei 10/2012, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat, disposa que «amb caràcter excepcional i per raons d'interés públic, els projectes autoritzats en el marc del Pla Especial de Suport a la Inversió Productiva en Municipis de la Comunitat Valenciana poden ser substituïts per un altre o altres sempre que, a més, l'import d'estos últims no supere el substituït».  
L'esmentat precepte va ser desplegat pel Decret 110/2013, de 26 de juliol, del Consell, on s'establix el procediment i la documentació que havien de presentar aquells ajuntaments que tenint projectes autoritzats en el marc del Pla Especial de Suport a la Inversió Productiva en Municipis de la Comunitat Valenciana l'execució dels quals no es va iniciar en el moment de la publicació del decret, i consideren, que per raons d'interés públic, que han de ser substituïts.  
Tenint en compte que d'acord amb les esmentades normes i adjuntant els documents que s'hi requerien, l'Ajuntament d'Orihuela va presentar una sol·licitud de substitució d'un projecte, i una vegada emés l'oportú informe de la conselleria corresponent, mitjançant una resolució de la Conselleria d'Hisenda i Administració Pública, es va resoldre acceptar la renúncia i autoritzar un nou projecte, la qual cosa implica realitzar ajustos comptables amb les consegüents altes i baixes entre seccions, capítols i programes pressupostaris.  
A este efecte, i en virtut del que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
  
ACORDA  
  
Autoritzar les transferències de crèdit següents entre seccions, capítols i programes pressupostaris per import de 2.905.600 euros:  
  
Baixa del pressupost de gastos  
60.62.42.2090.614.77.2  
Projecte PM060  
2.905.600 -  
Primera fase ciutat poliesportiva multiusos a Orihuela  
Total de baixes  
Secció 09, capítol 6 2.905.600 -  
  
Altes del pressupost de gastos  
98.65.66.4642.776.00.3  
Projecte PM005  
107.763,61 -  
Ampliació de l'edifici seu de l'Ajuntament d'Orihuela.  
25.74.71.4910.292.79.5  
  
Projecte PM048  
2.797.836,39 -  
Construcció del Centre de Salut Orihuela I- El Rabaloche  
Total d'altes  
Secció 08, capítol 6 107.763,61 -  
Secció 10, capítol 6 2.797.836,39 -  
Total 2.905.600 ?.  
  
València, 20 de març de 2015  
  
El conseller secretari  
JOSÉ CÍSCAR BOLUFER.